Вакцина буллан бивкIунни\nВакцинация / Ккуллал райондалия\nАвтор: ХIажимурад ХIусайнов · 25.02.2021\nМедсестрахъул: Илдарова Таибат ва Мутаева Асият\nФевраль зурул 12-нний Ккуллал райондалул азарханалий буллан бивкIунни коронавирусраща буруччинсса вакцина. Шийн лавсун бувкIун бия вакцина ябувайсса холодильникругу. Уттигъанну на хьунаавкьура азарханалул хъунама хIакиннал хъиривма Буржунов Рашидлущал. Ванал бувсуна ва вакцина буллантIишиву инсантурай цала хушрай. Гьай-гьай, ва вакцина баннин медициналул ххал бигьавурттугу чара бакъа дуллалиссар. Яла на кIул хьура вакцина буллалисса медсестрахъащал. Вайннал ттун ккаккан бувуна вакцина байсса личIисса къатта. Вай цалла даву хъинну кIулсса, лахъсса категориялул медсестрахъул бур. КIицI дуванна цIарду: Илдарова Таибат, Мутаева Асият. Вайннал бувсуна ттухь уттинин (февраль зурул 16-ннийнин) 8 инсаннай бувшиву вакцина.\nЗаписаться через Интернет на прививку от Covid-19 дагестанцам стало проще\nНаркотикирттайн къаршисса форум\nСледующая публикация «СаллатIнал дяъви язи къабугьайссар»\nПредыдущая публикация Школалун цIусса «Газель» буллунни